title: I Langgana
text: Makelo suba ia numbeg, tusing masi ada bakatanga tetamian ané satuanga tekén I Kaki Dukuh di pangipian. Buin koné lantas ia makisid numbeg, tur tusing masi ada tepukina tetamiané ento. Kacerita jani, nuju Pan Cening kema ke teban I langganané, jeg makesiab koné Pan Cening nepukin unduké ento, lantas ia matakon kéné. “Wih Langgana, dadi telah pongpong Cai tanahé ento?”